stanford-oval/wikipedia huggingface dataset:
นนท์ อัลภาชน์

| นนท์ อัลภาชน์ |
| --- | --- |

เกิด: 2 พฤศจิกายน พ.ศ. 2533 (33 ปี) รัฐแคลิฟอร์เนีย สหรัฐอเมริกา
ศิษย์เก่า: มหาวิทยาลัยออริกอนสเตต มหาวิทยาลัยอีดิธโคแวน
อาชีพ:  นักกีฬา  นายแบบ  พิธีกร  นักวิทยาศาสตร์การกีฬา 
ส่วนสูง: 178 cm (5 ft 10 in)
คู่สมรส: เจนี่ เทียนโพธิ์สุวรรณ์ (สมรส 2561; หย่า 2567)
บุตร: ณเพชร อัลภาชน์
นนท์ อัลภาชน์ (เกิด 2 พฤศจิกายน พ.ศ. 2533) ชื่อเล่น มิกกี้ เป็นนักกีฬา นายแบบ พิธีกร และนักวิทยาศาสตร์การกีฬาชาวไทย และเป็นบุตรชายของสุภรัตน์ อัลภาชน์ ผู้ฝึกสอนรักบี้ทีมชาติไทย
ประวัติ

นนท์ อัลภาชน์ เป็นบุตรชายของสุภรัตน์ อัลภาชน์ ซึ่งเป็นอดีตนักกีฬารักบี้และผู้ฝึกสอนรักบี้ทีมชาติไทย กับ สิริพร ณ ป้อมเพชร์ นนท์เกิดที่รัฐแคลิฟอร์เนีย สหรัฐอเมริกา เมื่อครั้งที่นนท์เป็นนักศึกษาระดับไฮสกูล เขาได้เป็นนักกีฬาเทนนิสทีมตัวแทนรัฐออริกอน นอกจากนี้ นนท์ยังได้เป็นนักฟุตบอลชุดใหญ่ของโรงเรียนตั้งแต่อายุ 15 ปี และเป็นนักฟุตบอลมหาวิทยาลัยที่เข้าร่วมแข่งขันหลายแห่ง โดยเมื่อครั้งที่เขาเป็นนักฟุตบอล เขาได้เล่นในตำแหน่งกองกลางและกองหน้า ก่อนที่จะสำเร็จการศึกษาด้านวิทยาศาสตร์การกีฬา จากมหาวิทยาลัยออริกอนสเตต สหรัฐอเมริกา ด้วยผลการเรียนระดับเกียรตินิยม และสำเร็จการศึกษาระดับปริญญาโทจากมหาวิทยาลัยอีดิธโคแวน ที่เมืองเพิร์ท ประเทศออสเตรเลีย นนท์เป็นนักวิทยาศาสตร์การกีฬาชาวไทยสัญชาติอเมริกันที่มีใบประกาศนียบัตรการฝึกสอนจากสมาคมยกน้ำหนักออสเตรเลีย
นนท์ อัลภาชน์ มีผลงานถ่ายแบบในนิตยสารที่มีชื่อเสียงของประเทศไทยหลายเล่ม และเขาเคยติดอันดับชายในฝันของนิตยสารคลีโอ ใน พ.ศ. 2555 แต่ถูกตัดสิทธิ์ เนื่องด้วยติดภารกิจศึกษาต่อที่สหรัฐอเมริกา อย่างไรก็ตาม เขาได้มีผลงานถ่ายแบบให้แก่นิตยสาร Men Health รวมถึงมีผลงานถ่ายแบบลงนิตยสาร VOLUME คู่กับ ปลื้มจิตร์ ถินขาว
นนท์ยังเป็นพรีเซนเตอร์ให้แก่บัตเลอร์แอนด์วิลสัน ลอนดอน และเป็นพิธีกรรายการ กินเปลี่ยนชีวิต #ฟิตข้ามโรค ทางช่อง TRUE4U รวมถึงเป็นแบรนด์แอมบาสเดอร์ให้แก่ เวอร์จินแอกทีฟไทยแลนด์ 2015 และเป็นบล็อกเกอร์เขียนคอลัมน์ด้านการออกกำลังกายให้หนังสือพิมพ์ และนิตยสารชั้นนำ ตลอดจนเป็นที่ปรึกษาด้านโภชนาการให้กับอาหารเพื่อสุขภาพ[ต้องการอ้างอิง]
ในปี พ.ศ. 2560 นนท์ได้เข้าร่วมการประกวดในรายการ เดอะเฟซเมนไทยแลนด์ ซีซัน 1 โดยนนท์ หรือ มิกกี้ ได้ถูกผ่านการคัดเลือกเข้ารอบ 18 คนสุดท้าย และ ได้อยู่ทีมหมู พลพัฒน์ อัศวะประภา การแข่งขันของมิกกี้ได้สิ้นสุดลงเมื่อมิกกี้ไม่ได้ถูกเลือกให้เข้ารอบ 5 คนสุดท้ายในตอนที่ 9[ต้องการอ้างอิง]
ชีวิตส่วนตัว

ครั้งหนึ่งได้มีการเผยแพร่ภาพถ่ายของ นนท์ อัลภาชน์ กับ ปลื้มจิตร์ ถินขาว ผ่านทางอินสตาแกรม ส่งผลให้ผู้ติดตามสงสัยในความสัมพันธ์ของทั้งสอง ซึ่งนนท์ได้เปิดเผยว่าเป็นคนสนิทกันแบบพี่น้องในวงการกีฬาเท่านั้น รวมถึงฝ่ายปลื้มจิตร์เองก็เปิดเผยว่าสนิทกันในแบบพี่น้องเช่นเดียวกัน
ในปลาย พ.ศ. 2560 นนท์ อัลภาชน์ ได้คบหากับ เจนี่ เทียนโพธิ์สุวรรณ์ และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐผ่านทางอินสตาแกรม ทั้งสองสมรสกันเมื่อวันที่ 19 ตุลาคม พ.ศ. 2561 วันที่ 29 พฤศจิกายน พ.ศ. 2562 นนท์ และเจนี่ ได้มีบุตรสาวคนแรก ชื่อ ณเพชร อัลภาชน์ โดยมีชื่อเล่นว่า โนล่า พร้อมกับมีการโพสต์ภาพลูกสาวลงในอินสตาแกรมของนนท์ และเจนี่ ปัจจุบันเขาได้เลิกรากับอดีตภรรยาแล้ว
ทั้งนี้ นนท์ อัลภาชน์ มีศักดิ์เป็นหลานทางฝ่ายภรรยาของอภิสิทธิ์ เวชชาชีวะ และมีทีมฟุตบอลในดวงใจคือแมนเชสเตอร์ยูไนเต็ด
รางวัลที่ได้รับ

นนท์ ได้รับรางวัล สปอร์ตแมน คนต้นแบบ 2014 และรางวัลทูตพระพุทธศาสนา 2557
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นนท์ อัลภาชน์
Witness the fitness - Bangkok Post: lifestyle (อังกฤษ)
นนท์ อัลภาชน์ ที่อินสตาแกรม
นนท์ อัลภาชน์ ที่เฟซบุ๊ก
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท 
วิลาวัณย์ อภิญญาพงศ์, นนท์ อัลภาชน์ และปลื้มจิตร์ ถินขาว
พันธ์ทิพย์ แก้วสุริยะ

| พันธ์ทิพย์ แก้วสุริยะ |
| --- | --- |
เกิด: 6 พฤษภาคม พ.ศ. 2486
พันธ์ทิพย์ แก้วสุริยะ  อดีตนักมวยชาวไทย มีสถิติการชกทั้งหมด 12 ครั้ง ชนะ 5 (น็อค 2) เสมอ 1 แพ้ 6
ประวัติ

พันธ์ทิพย์ แก้วสุริยะ เป็นนักมวยสากลอาชีพชาวไทย เป็นคู่ท้าชิงแชมป์โลกในรุ่นฟลายเวทของ ชาติชาย เชี่ยวน้อย แชมป์โลกคนที่ 2 ของไทย ซึ่งถือว่าเป็นศึกสายเลือดครั้งแรกในประวัติศาสตร์วงการมวยสากลของไทย
พันธ์ทิพย์เป็นนักมวยถนัดซ้าย และยังเป็นนักศึกษาอยู่ขณะชกมวยอาชีพไปด้วย จึงได้ฉายาว่า "เสือหมัดซ้าย" หรือ "ขวัญใจนักเรียน" มีผู้จัดการคือ จวน สุริยกุล เคยเป็นแชมป์ฟลายเวทของเวทีลุมพินี และกลายเป็นนักมวยที่มีชื่อเสียงขึ้นมา จึงถูกจับประกบให้ชกกับชาติชาย โดย "พญาอินทรี" เทียมบุญ อินทรบุตร โปรโมเตอร์ชื่อดังในเวลานั้น โดยที่พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จมาทอดพระเนตรการชกครั้งนี้ด้วยพระองค์เอง ซึ่งผลปรากฏว่าพันธ์ทิพย์เป็นฝ่ายแพ้น็อกชาติชายไปเพียงยกที่ 3 เท่านั้นเอง และหลังการชกชาติชายถึงกับร้องไห้ออกมาด้วยความเสียใจ เนื่องจากทั้งคู่ถือเป็นเพื่อนสนิทกัน
เมื่อแพ้แก่ ชาติชาย เชี่ยวน้อย พันธ์ทิพย์ก็ยังชกมวยต่อไปอีก 3 ครั้ง แต่แพ้ทั้งหมด จึงแขนนวมและเดินทางไปต่อศึกษาด้านคอมพิวเตอร์ที่สหรัฐอเมริกา จบกลับมาทำงานให้แก่องค์การโทรศัพท์แห่งประเทศไทย จนกระทั่งเกษียณ ปัจจุบัน พันธ์ทิพย์ได้เปิดกิจการส่วนตัวเป็นร้านขายเสื้อผ้ากีฬา
เกียรติประวัติ

แชมป์ฟลายเวทเวทีลุมพินี
เคยชิงแชมป์ต่อไปนี้แต่ไม่สำเร็จ
ชิงแชมป์ภาคฯรุ่นฟลายเวทเมื่อ 29 พ.ย. 2507 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
ชิงแชมป์โลกรุ่นฟลายเวท WBC เมื่อ 26 ก.ค. 2510 แพ้น็อค ชาติชาย เชี่ยวน้อย ยก 3 ที่ อินดอร์สเตเดียม หัวหมาก
แหล่งข้อมูลอื่น

สถิติการชก boxrec.com (อังกฤษ)
ยูนิเวอร์ซิตีคอลลิจลันเดิน

ยูนิเวอร์ซิตีคอลลิจลันเดิน เป็นมหาวิทยาลัยวิจัยของรัฐ ตั้งอยู่ ณ​ กรุงลอนดอน สหราชอาณาจักร มหาวิทยาลัย UCL ยังเป็นสถาบันหนึ่งในสังกัดมหาวิทยาลัยลอนดอน UCL ถือได้ว่าเป็นหนึ่งในมหาวิทยาลัยชั้นนำของโลก โดยการจัดอันดับมาตรฐานมหาวิทยาลัยโลกของคอกโครัลลีไซมอนส์ในปี ค.ศ. 2020 UCL อยู่ที่ 8 ของโลกและที่ 3 ของทวีปยุโรป UCL มีจำนวนนักเรียนในระดับบัณฑิตศึกษาที่ลงทะเบียนปัจจุบันมากที่สุดในสหราชอาณาจักร
มหาวิทยาลัย UCL ก่อตั้งขึ้นเมื่อปี ค.ศ. 1826 ในฐานะมหาวิทยาลัยลอนดอน และ UCL ได้ถือว่าเป็นมหาวิทยาลัยแห่งแรกในกรุงลอนดอน และมหาวิทยาลัยแห่งแรกในประเทศอังกฤษที่รับนักศึกษาเข้าเรียนโดยไม่คำนึงถึงศาสนา และเพศของผู้เข้าเรียน โดยให้สิทธิสตรีเทียบเท่ากับบุรุษ ในปี ค.ศ. 1836 UCL ได้เปลี่ยนฐานะเป็นวิทยาลัยของมหาวิทยาลัยลอนดอนซึ่งเกิดจากการรวมตัวของวิทยาลัยอื่นๆในกรุงลอนดอนเพื่อเป็นมหาวิทยาลัยเดียวกัน
วิทยาเขตหลักของ UCL ตั้งอยู่ที่ Bloomsbury ในพื้นที่ลอนดอนส่วนกลาง นอกจากนี้ยังมีสถาบันต่างๆ และโรงพยาบาลโรงเรียนแพทย์ในที่ต่างๆ ทั่วกรุงลอนดอนที่เป็นของ UCL รวมไปถึงการศึกษาทางไกลผ่านดาวเทียมในวิทยาเขตในเมืองแอดิเลด ประเทศออสเตรเลีย และกรุงโดฮา ประเทศกาตาร์
UCL เป็นมหาวิทยาลัยที่มีการแข่งขันสูงในการสมัครเข้าศึกษา และได้ถูกจัดอันดับอยู่ในระดับสูง ทั้งในระดับประเทศ และในระดับนานาชาติ ศิษย์เก่าของ UCL ที่เป็นบุคคลสำคัญ เช่น ผู้ประดิษฐ์โทรศัพท์ และผู้ร่วมค้นพบโครงสร้างของดีเอ็นเอ รวมไปถึงผู้ก่อตั้งกาน่า, ญี่ปุ่นสมัยใหม่ และไนจีเรีย ผู้ค้นพบแก๊สมีสกุล ถึงปัจจุบัน UCL มีอาจารย์ ศาสตราจารย์ และนักวิจัย ผู้ที่ได้รับรางวัลโนเบล รวมทั้งสิ้น 29 ท่าน
รายการอาหารไทย

บทความนี้รวบรวมรายชื่ออาหารไทยที่เป็นที่รู้จัก
ก

กะหรี่ปั๊บ
แกงบอน
แกงป่า
แกงเขียวหวาน
แกงไตปลา
แกงส้ม
แกงเผ็ดเป็ดย่าง
แกงเลียง
แกงมัสมั่น
แกงเหลือง
แกงเทโพ
แกงจืด
แกงโฮะ
กุนเชียง
แกงไก่
กุ้งพริกไทย
กุ้งชุบแป้งทอด
กุ้งแช่น้ำปลา
ไก่อบพริกไทยดำ
แกงกะหรี่ไก่
ข

ขนมจีน
ข้าวคลุกกะปิ
ข้าวผัดสับปะรด
ข้าวมันไก่
ข้าวยำ
ข้าวห่อใบบัว
ไข่ยัดไส้
ไข่เจียว
ไข่ต้ม
ไข่ลูกเขย
ไข่พะโล้หมูสามชั้น
ข้าวแช่
ต

ต้มยำ
ต้มยำแซบ
ต้มข่า
ต้มจืด
ต้มโคล้ง
ต้มส้มปลาทู
ผ

ผัดกะเพรา
ผัดขี้เมา
ผัดไทย
ผัดซีอิ้ว
ผัดฉ่า
ผัดวุ้นเส้น
ผักบุ้งไฟแดง
ผักคะน้าปลาเค็ม
ผักเหลียงผัดไข่
ผัดผักกระเฉดไฟแดง
ส

ส้มตำไทย
ส้มตำลาว
ส้มตำโคราช
สุกี้ไทย
อื่น

ลาบ
ราดหน้า
ห่อหมก
ปลาร้าทรงเครื่อง
ปลาราดพริก
พะแนง พะแนงไก่
พล่าเนื้อ
ยำใหญ่
ยำทวาย
แหนม
ปูจ๋า
ปูนิ่มผัดพริกไทดำ
ตำผลไม้
บะหมี่หมูแดง
หมูกะทะ
หอยหลอดผัดฉ่า
ไก่ต้มน้ำปลา
ไก่อบฟาง
ไก่ทอดน้ำปลา
ปลากระพงทอดน้ำปลา
งบปลา
คั่วกลิ้งหมู
หลนปูเค็ม
แจงลอน
หรุ่ม
ล่าเตียง
สาคูไส้หมู
ปลาทับทิมลุยสวน
แกงเทโพหมู
ผัดกระเพราหมู
น้ำพริกกะปิ
ตติยานุจุลจอมเกล้า

| เครื่องราชอิสริยาภรณ์จุลจอมเกล้า ชั้นตติยานุจุลจอมเกล้า> มอบโดย พระมหากษัตริย์ไทย |
| --- | --- |
อักษรย่อ: ต.อ.จ.
ประเภท: เหรียญตรา
วันสถาปนา: พ.ศ. 2416
ประเทศ:  ราชอาณาจักรไทย
ภาษิต: เราจะบำรุงตระกูลวงศ์ให้เจริญ
จำนวนสำรับ: 100 ดวง
แพรแถบ: 
ผู้สมควรได้รับ: พระบรมวงศานุวงศ์และข้าราชการฝ่ายหน้าทั้งปวง และบรรดาผู้สืบสกุลของบุคคลเหล่านั้น (พระราชทานตามพระราชอัธยาศัย)
มอบเพื่อ: เป็นเครื่องหมายแสดงอิสริยยศ, ระลึกถึงความดีความชอบของบุคคลซึ่งได้รักษาแผ่นดินมาแต่ก่อน และผู้ที่ได้ทำนุบำรุงแผ่นดินในปัจจุบัน
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายล่าสุด: วิฑิต ไตรนภากุล  26 มิถุนายน พ.ศ. 2567
ลำดับเกียรติ
สูงกว่า: จตุตถดิเรกคุณาภรณ์
รองมา: จตุตถจุลจอมเกล้า
หมายเหตุ: หลานชายจะได้รับพระราชทานสืบตระกูลที่ชั้นนี้
ตติยานุจุลจอมเกล้า  มีอักษรย่อว่า ต.อ.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 250 ดวง โดยตติยานุจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 31 ของเครื่องราชอิสริยาภรณ์ไทย
ลักษณะ

เครื่องราชอิสริยาภรณ์จุลจอมเกล้า ชั้นตติยานุจุลจอมเกล้า ประกอบด้วย ดวงตราซึ่งมีลักษณะเหมือนตติยจุลจอมเกล้า แต่เป็นตราเงิน ไม่มีแฉกและรัศมี โดยมีลักษณะดังนี้
ดวงตรา
ด้านหน้า มีลักษณะเป็นมีใบชัยพฤกษ์สองข้าง กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว มีอักษรทองว่า "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมี
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต บนหลังช้างเป็นรูปตรีศูล ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร
ดวงตราของตติยานุจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ประดับที่อกเบื้องซ้าย
แหล่งข้อมูลอื่น

ตติยานุจุลจอมเกล้า เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
| ด ค กเครื่องราชอิสริยาภรณ์จุลจอมเกล้า |
| --- | --- |
ฝ่ายหน้า (บุรุษ): ปฐมจุลจอมเกล้าวิเศษ • ปฐมจุลจอมเกล้า (รายนาม) • ทุติยจุลจอมเกล้าวิเศษ • ทุติยจุลจอมเกล้า • ตติยจุลจอมเกล้าวิเศษ • ตติยจุลจอมเกล้า • ตติยานุจุลจอมเกล้า
ฝ่ายใน (สตรี): ปฐมจุลจอมเกล้า (รายนาม) • ทุติยจุลจอมเกล้าวิเศษ (รายนาม) • ทุติยจุลจอมเกล้า • ตติยจุลจอมเกล้า • จตุตถจุลจอมเกล้า
ดูเพิ่ม: เครื่องราชอิสริยาภรณ์ไทย • ลำดับเกียรติ • ท่านผู้หญิง • คุณหญิง
หมวดหมู่ • สถานีย่อย
ประถม ก กา

| ประถม ก กา   |
| --- | --- |

ผู้ประพันธ์: ไม่ทราบ
ประเทศ: ประเทศสยาม
ภาษา: ภาษาไทย
ประเภท: แบบเรียน
ประถม ก กา เป็นแบบเรียนไทย ไม่มีหลักฐานว่าใครเป็นผู้แต่งและแต่งเมื่อใด แต่สันนิษฐานว่าคงไม่เก่าไปกว่าหนังสือ ประถมมาลา ของพระเทพโมฬี (ผึ้ง) และเรื่องกาพย์พระไชยสุริยาของสุนทรภู่ คงอยู่ในช่วงสมัยรัชกาลพระบาทสมเด็จพระนั่งเกล้าเจ้าอยู่หัวเพราะชื่อของแบบเรียนในช่วงเวลานี้นิยมขึ้นต้นคําว่าประถม แบบเรียนนี้ใช้จนถึงสมัยพระบาทสมเด็จพระจุลจอมเกล้าเจ้าอยู่หัว ก่อนจะมีมูลบทบรรพกิจ ขณะที่พระวรเวทย์พิสิฐสันนิษฐานว่า ประถม ก กา คงมีมาตั้งแต่สมัยอยุธยาตอนปลาย
การเรียบเรียงเป็นแบบร้อยแก้วแต่มีแทรกกาพย์ยานีและสุรางคนางค์เล็กน้อย การแต่งแบบเรียนในช่วงแรก เริ่มจากการแจกรูปพยัญชนะสระเป็นตอนและตามมาตราตัวสะกด แต่ละตอนจะมีแบบฝึกเป็นกาพย์ยานีใช้คําสามัญง่าย มาผูกเป็นคําประพันธ์ที่สนุกสนาน เนื้อหาของคําประพันธ์พรรณนาถึงธรรมชาติรอบ ๆ ตัวผู้เรียน คงเป็นแบบเรียนที่ปรับปรุงให้ง่ายกว่าจินดามณี และเหมาะที่จะใช้เป็นแบบเรียนสําหรับเด็กเริ่มหัดอ่านเขียน เป็นแบบเรียนขั้นมูลฐาน เพื่อให้เด็กนักเรียนจดจําตัวอักษร และอักขรวิธี ผู้เรียบเรียงพยายามที่จะให้รายละเอียดในการฝึกหัดอ่านอย่างมาก โดยเน้นเน้นส่วนที่ผันอักษร (แจกลูกตัวสะกด) และวรรณยุกต์ เพื่อที่จะให้เด็กได้มีโอกาสฝึกทักษะในการฝึกอ่านออกเสียง
ในภายหลังหนังสือประถม ก กา พบหลักฐานว่ามีผู้แต่งขึ้นหลายฉบับ หนึ่งในนั้นก็คือ หนังสือประถม ก กา ฉบับรวบรวมโดยเจ้าหมื่นศรีสรรักษ์ (หม่อมราชวงศ์จิตรสุทัศน์) แต่งเมื่อ ร.ศ. 125 (พ.ศ. 2449)
ตติยจุลจอมเกล้าวิเศษ

| เครื่องราชอิสริยาภรณ์จุลจอมเกล้า ชั้นตติยจุลจอมเกล้าวิเศษ> มอบโดย พระมหากษัตริย์ไทย |
| --- | --- |
อักษรย่อ: ต.จ.ว.
ประเภท: เหรียญตรา
วันสถาปนา: พ.ศ. 2457
ประเทศ:  ราชอาณาจักรไทย
ภาษิต: เราจะบำรุงตระกูลวงศ์ให้เจริญ
จำนวนสำรับ: 250 ดวง
แพรแถบ: 
ผู้สมควรได้รับ: พระบรมวงศานุวงศ์และข้าราชการฝ่ายหน้าทั้งปวง และบรรดาผู้สืบสกุลของบุคคลเหล่านั้น (พระราชทานตามพระราชอัธยาศัย)
มอบเพื่อ: เป็นเครื่องหมายแสดงอิสริยยศ, ระลึกถึงความดีความชอบของบุคคลซึ่งได้รักษาแผ่นดินมาแต่ก่อน และผู้ที่ได้ทำนุบำรุงแผ่นดินในปัจจุบัน
สถานะ: ยังพระราชทานอยู่
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายล่าสุด: อรรถพงศ์ เกิดเกียรติพงศ์  30 กรกฎาคม พ.ศ. 2567
ลำดับเกียรติ
สูงกว่า: โยธิน วัลลภาภรณ์
รองมา: อัศวิน
หมายเหตุ: มีศักดิ์เสมอพระยาโต๊ะทอง
ตติยจุลจอมเกล้าวิเศษ มีอักษรย่อว่า ต.จ.ว. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานเฉพาะฝ่ายหน้า (บุรุษ) จำนวน 250 ดวง โดยตติยจุลจอมเกล้าวิเศษจัดเป็นเครื่องราชอิสริยาภรณ์ที่มีลำดับเกียรติอันดับที่ 21 ของเครื่องราชอิสริยาภรณ์ไทย
ลักษณะ

เครื่องราชอิสริยาภรณ์จุลจอมเกล้า ชั้นตติยจุลจอมเกล้าวิเศษ ประกอบด้วย ดวงตราซึ่งมีลักษณะเหมือนทุติยจุลจอมเกล้า แต่ขนาดย่อมกว่า โดยมีลักษณะดังนี้
ดวงตรา
ด้านหน้า มีลักษณะเป็นรัศมี 8 แฉก ลงยาสีชมพู มีรัศมีทองแทรกตามระหว่างแฉก มีใบชัยพฤกษ์สองข้าง ลงยาสีเขียว กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว ขอบลงยาสีขาบ มีอักษรทองว่า   "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมีลงยาสีเขียว สีแดง สีขาบ สีขาว
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร ลงยาสีขาวพื้นแดง
ดวงตราของตติยจุลจอมเกล้าวิเศษ ใช้สำหรับประดับห้อยกับแพรแถบสีชมพู กว้าง 4 เซนติเมตร มีดอกไม้จีบติดบนแพรแถบและมีเข็มทอง ประดับที่อกเบื้องซ้าย
ภาพ

ดวงตราชั้นตติยจุลจอมเกล้าวิเศษ (ด้านหน้า)
ดวงตราชั้นตติยจุลจอมเกล้าวิเศษ (ด้านหลัง)
แหล่งข้อมูลอื่น

ตติยจุลจอมเกล้าวิเศษ เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
| ด ค กเครื่องราชอิสริยาภรณ์จุลจอมเกล้า |
| --- | --- |
ฝ่ายหน้า (บุรุษ): ปฐมจุลจอมเกล้าวิเศษ • ปฐมจุลจอมเกล้า (รายนาม) • ทุติยจุลจอมเกล้าวิเศษ • ทุติยจุลจอมเกล้า • ตติยจุลจอมเกล้าวิเศษ • ตติยจุลจอมเกล้า • ตติยานุจุลจอมเกล้า
ฝ่ายใน (สตรี): ปฐมจุลจอมเกล้า (รายนาม) • ทุติยจุลจอมเกล้าวิเศษ (รายนาม) • ทุติยจุลจอมเกล้า • ตติยจุลจอมเกล้า • จตุตถจุลจอมเกล้า
ดูเพิ่ม: เครื่องราชอิสริยาภรณ์ไทย • ลำดับเกียรติ • ท่านผู้หญิง • คุณหญิง
หมวดหมู่ • สถานีย่อย
ตติยจุลจอมเกล้า

| เครื่องราชอิสริยาภรณ์จุลจอมเกล้า ชั้นตติยจุลจอมเกล้า |
| --- | --- |
 ดวงตราเครื่องราชอิสริยาภรณ์จุลจอมเกล้า ชั้นตติยจุลจอมเกล้า ฝ่ายหน้า
มอบโดย พระมหากษัตริย์ไทย
อักษรย่อ: ต.จ.
ประเภท: เหรียญตรา
วันสถาปนา: ฝ่ายหน้า : พ.ศ. 2416  ฝ่ายใน : พ.ศ. 2436
ประเทศ:  ราชอาณาจักรไทย
ภาษิต: เราจะบำรุงตระกูลวงศ์ให้เจริญ
จำนวนสำรับ: ฝ่ายหน้า : 100 ดวง  ฝ่ายใน : 250 ดวง
แพรแถบ: 
ผู้สมควรได้รับ: พระบรมวงศานุวงศ์และข้าราชการทั้งปวง และบรรดาผู้สืบสกุลของบุคคลเหล่านั้น (พระราชทานตามพระราชอัธยาศัย)
มอบเพื่อ: เป็นเครื่องหมายแสดงอิสริยยศ, ระลึกถึงความดีความชอบของบุคคลซึ่งได้รักษาแผ่นดินมาแต่ก่อน และผู้ที่ได้ทำนุบำรุงแผ่นดินในปัจจุบัน
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายล่าสุด: ลาภิต สนิทวงศ์ ณ อยุธยา  6 สิงหาคม พ.ศ. 2567
ลำดับเกียรติ
สูงกว่า: รามกีรติ
รองมา: จัตุรถาภรณ์ช้างเผือก
หมายเหตุ: ฝ่ายหน้า : มีศักดิ์เสมอพระยาโต๊ะทอง บุตรชายจะได้รับพระราชทานสืบตระกูลที่ชั้นนี้  ฝ่ายใน : มีคำนำหน้านาม "คุณหญิง"
ตติยจุลจอมเกล้า มีอักษรย่อว่า ต.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 250 ดวง และฝ่ายใน (สตรี) จำนวน 250 ดวง โดยตติยจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 27 ของเครื่องราชอิสริยาภรณ์ไทย
ลักษณะ > ฝ่ายหน้า

เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายหน้า ประกอบด้วย ดวงตราซึ่งมีลักษณะเหมือนตติยจุลจอมเกล้าวิเศษ แต่ไม่มีดอกไม้จีบ โดยมีลักษณะดังนี้
ดวงตรา
ด้านหน้า มีลักษณะเป็นรัศมี 8 แฉก ลงยาสีชมพู มีรัศมีทองแทรกตามระหว่างแฉก มีใบชัยพฤกษ์สองข้าง ลงยาสีเขียว กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว ขอบลงยาสีขาบ มีอักษรทองว่า "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมีลงยาสีเขียว, สีแดง, สีขาบ และสีขาว
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร ลงยาสีขาวพื้นแดง
ดวงตราของตติยจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ประดับที่อกเบื้องซ้าย
ลักษณะ > ฝ่ายใน

เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายใน ประกอบด้วย ดวงตรา ซึ่งมีลักษณะเหมือนดวงตราของทุติยจุลจอมเกล้า แต่ขนาดย่อมกว่า ห้อยกับแพรแถบสีชมพู กว้าง 4 เซนติเมตร ผูกเป็นรูปแมลงปอ ประดับเสื้อที่หน้าบ่าซ้าย
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "รัตนโกสนิทร์สก ๑๑๒" รอบขอบเป็นรูปจักร ลงยาสีขาวพื้นแดง
สตรีผู้ได้รับพระราชทานเครื่องราชอิสริยาภรณ์ ชั้นตติยจุลจอมเกล้า สามารถใช้คำนำหน้านามว่า “คุณหญิง”
แหล่งข้อมูลอื่น

ตติยจุลจอมเกล้า ฝ่ายหน้า เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
ตติยจุลจอมเกล้า ฝ่ายใน เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
| ด ค กเครื่องราชอิสริยาภรณ์จุลจอมเกล้า |
| --- | --- |
ฝ่ายหน้า (บุรุษ): ปฐมจุลจอมเกล้าวิเศษ • ปฐมจุลจอมเกล้า (รายนาม) • ทุติยจุลจอมเกล้าวิเศษ • ทุติยจุลจอมเกล้า • ตติยจุลจอมเกล้าวิเศษ • ตติยจุลจอมเกล้า • ตติยานุจุลจอมเกล้า
ฝ่ายใน (สตรี): ปฐมจุลจอมเกล้า (รายนาม) • ทุติยจุลจอมเกล้าวิเศษ (รายนาม) • ทุติยจุลจอมเกล้า • ตติยจุลจอมเกล้า • จตุตถจุลจอมเกล้า
ดูเพิ่ม: เครื่องราชอิสริยาภรณ์ไทย • ลำดับเกียรติ • ท่านผู้หญิง • คุณหญิง
หมวดหมู่ • สถานีย่อย
ประถมมาลา

| ประถมมาลา   |
| --- | --- |

ผู้ประพันธ์: พระเทพโมฬี (ผึ้ง)
ประเทศ: ประเทศสยาม
ภาษา: ภาษาไทย
ประเภท: แบบเรียน
ประถมมาลา เป็นหนังสือแบบเรียนที่สำคัญในสมัยกรุงรัตนโกสินทร์ แต่งโดยพระเทพโมฬี (ผึ้ง) วัดราชบูรณะ แต่งขึ้นในสมัยพระบาทสมเด็จพระนั่งเกล้าเจ้าอยู่หัว เนื้อหาเป็นการขยายความจากกลอักษรในหนังสือ จินดามณี ประถมมาลา  ถือเป็นแบบเรียนสำคัญเล่มหนึ่งคู่กับ ประถม ก กา และ จินดามณี
ปฐมมาลานั้นแต่งเป็นกาพย์ด้วยฉันทลักษณ์ กาพย์ยานี อินทรวิเชียรฉันท์ และโคลงสี่สุภาพ เริ่มด้วยบทไหว้ครูโดยใช้คำใน แม่ ก กา  แต่งด้วยกาพย์ยานี เนื้อความตอนต่อไปเป็นการสอนเด็ก เช่นให้เชื่อฟังผู้ใหญ่ ไม่พูดเท็จ มีสัมมาคารวะ ไปลามาไหว้ จากนั้นกล่าวถึงแม่กน  โดยสรุปพยัญชนะที่สะกดในแม่กน  ความหมายของคำพ้องเสียง การอ่านเครื่องหมายต่าง ๆ  บทอ่านในชุดแม่กง  ผู้แต่งเพิ่มเติมเรื่องการแบ่งอักษรสามหมู่หรือไตรยางศ์รวมทั้งการผันตัวอักษร ในมาตรากก  กด  และกบ  มีการรวบรวมตัวสะกดไม่ตรงมาตรามาไว้ทั้งหมด
มีการตีพิมพ์ ปฐมมาลา แจกเป็นหนังสืองานศพ นายตัว พงษ์เวช ณ วัดทรงธรรม อำเภอพระประแดง จังหวัดสมุทรปราการ วันที่ 5 เมษายน พ.ศ. 2485 (กรมศิลปากรอนุญาตให้พิมพ์) โดยพิมพ์ตามฉบับสมุดไทยขาว อักษรเส้นหมึก หมายเลข 7/ฑ ซึ่งหลวงพินิจราชาวาศ (ท้วม) เจ้ากรมวัดราชบพิธ ให้ไว้เมื่อวันที่ 30 มกราคม พ.ศ. 2460
บรั่นดี (วงดนตรี)

| บรั่นดี Brandy |
| --- | --- |
แนวเพลง: สตริงคอมโบ, ป๊อป
ช่วงปี: พ.ศ. 2526 - 2529
ค่ายเพลง: อาร์เอส ซาวด์

สมาชิก: โอภาส ทศพร (อ๊อด) มนตรี พันธุรักษ์ (มน) สายยนต์ แดงกุล (ยน) ชาตรี ติยะวัฒน์ (ออย)  สุธี แนวพนิช (กว้าง)  จาตุรงค์ จารุบุษป์ (ตุ๋ย) ประเสริฐ สุดทรัพย์ (เสิด)  อนันต์ ลาภวิสุทธิสาโรจน์ (นัน)  วีระชัย สุมะนังกุล (เจี๊ยบ)
บรั่นดี เป็นวงดนตรียุคแรก ๆ ของ อาร์เอส ที่ออกมาในแนวสตริงคอมโบเมื่อปี พ.ศ. 2526 โดยมีสมาชิกแกนหลักได้แก่ อ๊อด โอภาส ทศพร (คีย์บอร์ด,ร้องนำ) และรับหน้าที่แต่งเพลงเกือบทั้งหมดของวง
ประวัติ

บรั่นดีเกิดจากการรวมตัวกันของเด็กหนุ่ม 8 คนได้แก่ โอภาส,มนตรี,สายยนต์,ชาตรี,สุธี,จาตุรงค์,ประเสริฐ และ อนันต์ ซึ่งรวมตัวกันเพื่อออกแสดงตามผับตามบาร์และลีลาการแสดงของพวกเขาก็ได้ไปสะดุดตาแมวมองของอาร์เอส ซาวด์หรืออาร์เอสกรุ๊ปในปัจจุบันซึ่งแมวมองได้ชักชวนให้ทางวงเข้าไปเซ็นสัญญากับอาร์เอสโดยชื่อบรั่นดีนี้ มนตรี พันธุรักษ์ มือกลองของวงซึ่งเป็นน้องชายของ วินัย พันธุรักษ์ (อดีตสมาชิกของวง ดิ อิมพอสซิเบิล) เป็นคนตั้ง
วงบรั่นดีมีผลงานกับทางอาร์เอสทั้งสิ้น 4 ชุดซึ่งผลงานชุดแรกของทางวงคืออัลบั้ม ดั่งนกเจ็บ ที่ออกวางแผงเมื่อ พ.ศ. 2526 มีเพลงดั่งนกเจ็บจากปลายปากกาของ อีส อารีย์ เป็นเพลงเอกในอัลบั้มต่อมาใน พ.ศ. 2527 ทางวงบรั่นดีออกอัลบั้มชุดที่ 2 ในชื่ออัลบั้มว่าหายใจเป็นเธอ โดยมีเพลง หายใจเป็นเธอ ฉันและเธอ และน้ำตา น้ำตก เป็นเพลงเอกในอัลบั้ม โดยเฉพาะเพลง ฉันและเธอ และน้ำตา น้ำตก ได้ถูกนำไปเป็นเพลงประกอบภาพยนตร์เรื่องผ่าโลกบันเทิงของฉลอง ภักดีวิจิตรโดยสมาชิกทั้งวงได้ไปร่วมเป็นนักแสดงรับเชิญในช่วงท้ายเรื่อง จากนั้นทางวงออกอัลบั้มชุดที่ 3 คือ รอเธอ ใน พ.ศ. 2528 มีเพลงรอเธอจากปลายปากกาของอ๊อด โอภาสที่ได้นำทำนองเพลงของพม่ามาดัดแปลงและเพลง หวงรัก เพลงเก่าของวงดนตรีสุนทราภรณ์ เป็นเพลงเอกในอัลบั้ม
ใน พ.ศ. 2529 ทางวงได้ออกอัลบั้มชุดที่ 4 และเป็นชุดสุดท้ายคืออัลบั้ม เส้นทางรัก หลังจากนั้นทางวงก็หมดสัญญาและไม่ต่อสัญญากับทางค่ายอาร์เอสยกเว้นอ๊อด โอภาสที่ทางค่ายแยกออกมาให้ทำอัลบั้มเดี่ยวคืออัลบั้ม วันใหม่ ใน พ.ศ. 2530
อัลบั้ม

(2526) – ดั่งนกเจ็บ
ดั่งนกเจ็บ (อ๊อด)
อย่าเห็นแก่เงิน (อ๊อด)
อกพี่ยังคอย (มน)
กระซิบรัก (กว้าง)
ผิดหรือเปล่า (กว้าง)
นับหนึ่งถึงสิบ (ตุ๋ย)
ผิดนัด (ตุ๋ย)
เหมือนเดือนรักดาว (อ๊อด)
ตุ๊ดตู่ ดักแด้ (ยน)
รักที่ยิ่งใหญ่ (ยน)
(2527) – หายใจเป็นเธอ
ฉันและเธอ (อ๊อด)
น้ำตา น้ำตก (อ๊อด)
หลอกกันทำไม (อ๊อด)
ทะเลเหงา (กว้าง)
หายใจเป็นเธอ (อ๊อด)
แม่จ๋า (ตุ๋ย)
เพ้อฝากลม (อ๊อด)
เพราะรักเธอ (ตุ๋ย)
รักเอยอยู่ไหน (มน)
สิ้นสุดกัน (ยน)
(2528) – รอเธอ
รอเธอ (อ๊อด)
เจอะรัก (อ๊อด)
จะเก็บรัก (ยน)
รักชั่วคราว (อ๊อด)
ชีวิตลำเค็ญ (ตุ๋ย)
หัวใจไร้จุดยืน (กว้าง)
หวงรัก (อ๊อด)
ใจรักเธอ (กว้าง)
ภาพความหลัง (อ๊อด)
แรงแห่งรัก (มน)
เธอเปลี่ยนไป (อ๊อด)
รักฉัน (อ๊อด)
(2529) – เส้นทางรัก
เส้นทางรัก (อ๊อด)
อนุรักษ์ไทย (ร้องหมู่)
ใจคนรอ (อ๊อด)
คืนนี้ไม่มีเธอ (อ๊อด)
ฟ้าลำเอียง (อ๊อด)
แก้ไข (นะ) (เจี๊ยบ)
อยากรู้ใจเธอ (อ๊อด)
ฝันร้าย (อ๊อด)
กระจกเงา (ยน)
ในฝัน  (ตุ๋ย)
กลัวใจ (อ๊อด)
ลมหนาว (อ๊อด)
ตี๋ตาหยี (ตุ๋ย)
อัลบั้มรวมเพลง

(2529) - กับวันเวลาที่ล่วงเลย
(2544) - The Best Of บรั่นดี
ผลงานร่วมกับศิลปินคนอื่น

(2528) - อาร์เอส ซาวด์ รวมเพลงฮิต
(กุมภาพันธ์ 2529) - คุณขอมา ชุด 1-2
(พฤศจิกายน 2529) - คุณขอมา 3
(พฤศจิกายน 2533) - Song Boom ดอกจิก
(2533) - ไทยป๊อป คาราโอเกะ
(ธันวาคม 2535) - หนึ่ง : รัก
(พฤษภาคม 2548) - Golden Hits 1980 - 1989
(กรกฎาคม 2549) - 25th Anniversary Classic Artists
(กันยายน 2549) - 25 Best Hit 2 Hit ฟรุ๊ตตี้ & บรั่นดี
(2549) - RS 25th Anniversary
(มีนาคม 2551) - Love History Vol.1
(กรกฎาคม 2551) - Exclusive Hits ฟรุ๊ตตี้ & บรั่นดี
(2551) - Love Retro
(มีนาคม 2552) - Love Retro 2
(2552) - คอ Song Best
(กรกฎาคม 2552) - คอ Song Hit
(กรกฎาคม 2552) - คอ Song Love
(กันยายน 2552) - Time Machine Project ฟรุ๊ตตี้ & ​บรั่นดี
(กันยายน 2553) - Good Old Day
(สิงหาคม 2554) - เพลงหวานเมื่อวันวาน
(มกราคม 2555) - เพลงรักและคิดถึง 1
(เมษายน 2555) - Good Old Day 2
(พฤษภาคม 2555) - Number 1 Hitz - เรนโบว์ & บรั่นดี
(กรกฎาคม 2555) - Best Retro
(สิงหาคม 2555) - Best Retro เท้าไฟ
(กันยายน 2555) - Best Retro Band
(กุมภาพันธ์ 2556) - เพลงรักและคิดถึง 2
(2556) - Best Retro Band พบกันหน้าสยามสแควร์
(มิถุนายน 2556) - RS Best Classic รักเธอเป็นวันสุดท้าย
(กรกฎาคม 2556) - Good Old Day คืนสู่เหย้า
(พฤศจิกายน 2556) - หวานสะท้านกรุง
(มีนาคม 2557) - Best Retro Band ตลอดกาล
(สิงหาคม 2558) - The Legends
(กันยายน 2558) - The Legends 2
หนังสือ

เพลงประทับใจ รวมเพลงยอดนิยม ยุค'70-'90 ฉ.พิเศษ
เพลงประทับใจ ฉ.5 รวมเพลงยอดนิยมยุค 70-90
Memory Songbook Vol.3
เมโมรี่ ซองบุ๊ค ฉบับที่ 5